Valgustusajal hakkas see humaanne seisukoht aga murenema.  Üheks põhjuseks oli loomulikult loodusteaduste areng ja varem jutuks olnud temaatika, mis puudutab Olemise Suurt Ahelat ja muid selliseid asju. Teine oluline faktor oli sotsiaalne, ka juba varem vihjatud vastasmõju efekt. Nimelt hakkas Valgustusajal, mil juute enam nii hirmsal kombel, kui näiteks keskajal, taga ei kiusatud, juutide enda identiteet murenema. Nad  hakkasid (eriti haridusele orienteerunute seas) massiliselt usku vahetama. Usuvahetus omakorda avas juutidele ülikoolid.